Diari Oficial de la Generalitat Valenciana


Sumari del DOGV 6318, del 26-07-2010 (2010/7657)

Notificació de la sentència dictada en el judici verbal número 6/2010.
----------------------------------------------------------------------

### Dades del document

Número de DOGV
:   6318

Data del DOGV
:   26-07-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/7657


Organisme emissor
:   Jutjat de Primera Instància Número 8 de Castelló de la Plana

Tipus de document
:   Edicte

Notificació de la sentència dictada en el judici verbal número 6/2010. [2010/7657]  
Judici verbal 000006/2010  
De: Anura Udaya Vithanage Condagamage.  
Procuradora: María Ferrer Alberich.  
Contra: Vila Moble, SL, i Zurich, SA.  
Procurador/a: -  
En aquest procediment judici verbal seguit a instàncies d'Anura Udaya Vithanage Condagamage davant de Vila Moble, SL, i Zurich, SA, s'ha dictat la sentència el tenor literal de la qual és el següent:  
«Sentència número 4/2010  
Castelló de la Plana, 15 de març de 2009   
Sofía Díaz García, magistrada jutgessa del Jutjat de Primera Instància número 1 d'aquesta ciutat i partit judicial, ha vist les actuacions precedents de judici verbal registrat amb el número 6/2010 promogut per la procuradora María Ferrer Alberich en nom i representació d'Anura Udaya Vithanage Condagamage assistit pel lletrat Ángel Martínez Gil contra la mercantil Vila Moble, SL, i companyia d'assegurances Zurich, SA, exercint una acció de reclamació d'una quantitat, resolc,  
Dispositiva  
Estime la demanda interposada per la procuradora María Ferrer Alberich en nom i representació d'Anura Udaya Vithanage Condagamage, i condemne la mercantil Vila Moble, SL, i Zurich, SA, que de forma solidària paguen a l'actor la quantitat de 178,62 euros més els interessos legals que per a la companyia d'assegurances seran els previstos en l'article 20 de la LCS, amb imposició expressa als demandats de les costes causades.   
Notifiqueu aquesta resolució a les parts i indique-los que en contra podran interposar-ne recurs d'apel·lació dins del termini de cinc dies des de la notificació d'aquesta resolució, recurs que es prepararà davant d'aquest mateix Jutjat i per a la seua posterior remissió davant l'Audiència Provincial, en la forma prevista en els articles 457 i següents de la Llei d'Enjudiciament Civil.   
De conformitat amb la disposició addicional 15ª de la Llei Orgànica del Poder Judicial perquè s'admeta a tràmit el recurs d'apel·lació contra aquesta resolució, es constituirà un dipòsit de 50 €, que es tornarà només en el cas que el recurs siga estimat. En cap cas serà admesa una consignació per un import diferent de l'indicat. El dipòsit haurà de ser ingressat en el compte de consignacions i dipòsits número 4961/0000102/número procediment, amb tants 0 a l'esquerra fins completar 4 dígits tot incloent el número de procediment/10. En el camp «Concepte» s'hi indicarà el codi «02 civil-apel·lació» i la data de la resolució objecte de recurs amb el format dd/mm/aaa.   
Expediu una testimoniança per a la seua constància en actuacions, i porteu l'original al llibre de sentències.   
Aquesta és la meua sentència que pronuncie, mane i firme».   
L'esmentat demandat, Vila Moble, SL, i Zurich, SA, es troba en parador desconegut. Expedisc aquest edicte perquè hi servisca de notificació de forma deguda.   
Castelló de la Plana, 28 de maig de 2010.- La secretària judicial: Pilar Irles Martínez.